FOR IMMEDIATE RELEASE

**Apacer จับมือ Advantech ร่วมกันพัฒนาอุตสาหกรรม IOT**

**โดยการนำเอาแอพพลิเคชั่น IoT บนคลาวด์ มาประยุกต์ใช้ในอุตสาหกรรมอัจฉริยะ เพื่อเสริมสร้างประสิทธิภาพมากขึ้น**

**ไทเป, ไต้หวัน, วันที่ 19 กุมภาพันธ์ 2020** - Apacer ผู้นำระดับโลกในด้านการจัดเก็บและหน่วยความจำอุตสาหกรรม ประกาศความร่วมมือครั้งใหม่กับ Advantech ผู้นำระดับโลกด้านคอมพิวเตอร์อุตสาหกรรม โดยการบูรณาการเทคโนโลยี Double-barreled Solution ของทาง Apacer เข้ากับเทคโนโลยี WISE-PaaS / DeviceOn IoT management platform จากทาง Advantech ซึ่งจะทำให้ลูกค้าสามารถบริหารจัดการอุปกรณ์เก็บข้อมูลสำคัญได้อย่างง่ายดายมากขึ้น ทั้งนี้ข้อมูลจะถูกส่งไปยังคลาวด์ทำให้สามารถตรวจสอบได้แบบเรียลไทม์ ช่วยเพิ่มปรับปรุงประสิทธิภาพการทำงานของระบบโดยรวม เทคโนโลยีดังกล่าวจะเริ่มต้นใช้งานกับโรงงานอุตสาหกรรมก่อนเป็นอันดับแรก หลังจากนั้นจึงขยายไปยังธุรกิจอื่นๆ อาทิเช่น ธุรกิจขนส่ง, ธุรกิจด้านสุขภาพ และ โลจิสติกส์ ในอนาคต เป็นต้น เป้าหมายคือการได้รับบริการจากแพลตฟอร์มระบบคลาวด์ที่ทำงานได้อย่างยอดเยี่ยม

**ระบบการจัดการอุปกรณ์ IoT ที่สามารถประยุกต์ใช้ได้หลากหลาย ทั้งแพลตฟอร์มคลาวด์สาธารณะและเฉพาะบุคคล**

บริษัทการ์ตเนอร์ ซึ่งเป็นบริษัททำวิจัยและให้คำปรึกษาระดับโลก ได้คาดการณ์ว่าจะมีจำนวนอุปกรณ์ IoT ในตลาดทั่วโลกมากถึง 5.8 พันล้านอุปกรณ์ ในปี 2020 ซึ่งเพิ่มขึ้นถึง 21% เมื่อเทียบกับปี 2019 การเติบโตอย่างต่อเนื่องลักษณะนี้ จึงมาพร้อมกับปัญหาด้านโซลูชั่นการจัดการที่ต้องมีประสิทธิภาพเพียงพอ ความต้องการการใช้งานแอปพลิเคชัน AIoT ที่ต้องการทั้งประสิทธิภาพและประสิทธิผลสูงสุด จำเป็นต้องได้รับการสนับสนุนทางด้านบริการคลาวด์แพลตฟอร์มระดับอุตสาหกรรมที่เชื่อถือได้

ในปีที่ผ่านมา Advantech ได้พัฒนาระบบนิเวศอุตสาหกรรม (ecosystem) WISE-PaaS Industrial IoT ecosystem ซึ่งเป็นที่รู้จักกันดี ระบบดังกล่าวได้สร้างคลาวด์แพลตฟอร์มที่มีความยืดหยุ่นสูง ด้วยการประยุกต์ใช้สถาปัตยกรรม Kubernetes และ Microservices เข้ามา อีกทั้งยังปรับปรุงความหลากหลายของผลิตภัณฑ์และความสามารถในการรวมแพลตฟอร์มผ่านแบบจำลองร่วมในอุตสาหกรรมต่างๆ อีกด้วย ในครั้งนี้ Advantech ทำงานร่วมกับ Apacer เพื่อพัฒนาแพลตฟอร์ม WISE-PaaS / DeviceOn ให้มีประสิทธิภาพสูงยิ่งขึ้น โดยการปลั๊กอินเข้ากับเทคโนโลยี Double-barreled Solution : Cloud Edition ซึ่งมาพร้อมกับแดชบอร์ดที่ทำให้การเก็บข้อมูลและสร้างวิช่วลไลเซชั่นทำได้ง่าย สามารถตรวจสอบสถานะการทำงานของไดรฟ์ SSD ได้แบบเรียลไทม์ เช่น เรียกดูอายุการใช้งานที่เหลือ, อุณหภูมิการทำงาน รวมไปถึงสถานะการใช้พลังงานที่ผิดปกติ ที่สำคัญคือแอปพลิเคชันนี้ไม่ได้ถูกจำกัดให้ใช้งานกับแพลตฟอร์มคลาวด์ใดๆ เป็นพิเศษ แต่มันสามารถทำงานบนแพลตฟอร์มคลาวด์สาธารณะทั่วๆ ไป เช่น Amazon Web Services (AWS), Microsoft Azure และ Google ได้ หรือจะสร้างระบบ IoT ในระบบคลาวด์องค์กรที่มี Private cloud ก็สามารถทำได้อย่างง่ายดาย

**Double-Barreled Solution Cloud Edition มาพร้อมกับระบบตรวจสอบสถานะไดรฟ์ SSD แบบเรียลไทม์**

การร่วมมือครั้งนี้เป็นการพัฒนาครั้งแรกเพื่อตอบสนองความต้องการของโรงงานในยุคอนาคต ซึ่งมักจะประสบปัญหาเรื่องของไดรฟ์ SSD หรือความเสียหายของระบบที่เกิดจากแหล่งจ่ายไฟที่ไม่เสถียรหรือผิดปกติ ส่งผลทำให้สายการผลิตมีประสิทธิภาพลดลง แพลตฟอร์ม WISE-PaaS / DeviceOn IoT device management พร้อมกับปลั๊กอิน DBS Cloud Edition ทำให้โรงงานสามารถตรวจสอบไดรฟ์ SSD ได้แบบเรียลไทม์ 24/7 และตรวจจับความผิดปกติของกระแสไฟฟ้าที่เกิดขึ้นได้อย่างรวดเร็ว วิศวกรของโรงงานเองก็สามารถรับรู้ได้ทันทีจากหน้าจอคอมพิวเตอร์ในห้องทำงาน หรือแม้แต่ผ่านซอฟต์แวร์ที่ใช้สื่อสารยอดนิยม อาทิเช่น LINE, WeChat หรือแม้แต่อีเมลและ SMS เมื่ออยู่นอกสำนักงาน สิ่งนี้ทำให้ทีมซ่อมบำรุงสามารถตอบสนองได้อย่างรวดเร็วเมื่อมีสิ่งผิดปกติเกิดขึ้น ส่งผลให้ธุรกิจสามารถลดค่าใช้จ่ายทางด้านแรงงานหรือค่าบำรุงรักษาระบบได้อย่างมาก

Cindy Huang ผู้อำนวยการอาวุโสฝ่ายขายและการตลาดของ Apacer กล่าวว่าในอนาคต Apacer จะร่วมพัฒนาเทคโนโลยีอย่างใกล้ชิดกับ Advantech ด้วยประสบการณ์และความเชี่ยวชาญทางด้านการพัฒนาระบบจัดเก็บข้อมูลทางด้านอุตสาหกรรม จึงมั่นใจได้ว่าจะสามารถพัฒนาเทคโนโลยีและโซลูชั่นที่สามารถตอบสนองความต้องการของธุรกิจในรูปแบบอื่นๆ ได้ อาทิเช่น ธุรกิจด้านการขนส่ง , ธุรกิจการดูแลสุขภาพ และโลจิสติกส์อัจฉริยะ เป็นต้น เป้าหมายคือการพัฒนาโซลูชันที่มีความยืดหยุ่นสูง สร้างแอพพลิเคชั่น AIoT ที่มีความหลากหลายด้วยเทคโนโลยีที่ล้ำสมัยที่สุด สร้างมูลค่าเพิ่มให้กับผลิตภัณฑ์ ทำให้ทั้งสองบริษัทบรรลุความก้าวหน้าและผลประโยชน์ร่วมกัน สำหรับข้อมูลเพิ่มเติมโปรดไปที่: [https://industrial.apacer.com/en-ww/Technology/Double-barreled-Solution](https://translate.google.com/translate?hl=en&prev=_t&sl=en&tl=th&u=https://industrial.apacer.com/en-ww/Technology/Double-barreled-Solution)

**เกี่ยวกับ Apacer**

Apacer Technology Inc. เป็นผู้นำผลิตภัณฑ์ในอุตสาหกรรมหลากหลาย ไม่ว่าจะเป็น SSD, ผลิตภัณฑ์เพื่อผู้บริโภคแบบดิจิทัล และโมดูลหน่วยความจำ ด้วยความแข็งแกร่งของ R&D ในการออกแบบ การผลิต และการตลาดทำให้ บริษัทกลายเป็นผู้ผลิตชั้นนำระดับโลกในอุตสาหกรรม

นับตั้งแต่ก่อตั้งบริษัท Apacer ได้ปฏิบัติตามคำมั่นสัญญาที่ว่า "เข้าถึงสิ่งที่ดีที่สุด" โดยสร้างผลิตภัณฑ์และบริการที่น่าเชื่อถือ และเป็นนวัตกรรมใหม่ ทั้งการส่งมอบโมดูลหน่วยความจำประสิทธิภาพสูง, หน่วยความจำที่มีราคาคุ้มค่า และหน่วยความจำแฟลช ผ่านเครือข่ายการตลาด โรงงานผลิต และผู้ค้าปลีกทั่วโลก Apacer ให้บริการผลิตภัณฑ์ที่ล้ำสมัยในการจัดเก็บ บันทึก และแบ่งปันข้อมูลดิจิตอลที่สำคัญสำหรับการทำงานและข้อมูลที่จำเป็นต่อชีวิตประจำวัน

ดูข้อมูลเกี่ยวกับผลิตภัณฑ์ของ Apacer สำหรับการใช้งานอุตสาหกรรมได้ที่ [https://industrial.apacer.com](https://industrial.apacer.com/)